Aalborgs Stifts Adresseavis, 1825-08-01
Blandinger. Fra Nakskov Arrest undveeg den 11te Juli et Par Tyveknægte, en Skomager- og en Møllersvend, paa en ganske fissig Maade. De forlangte nemlig om Aftenen imellem Kl. 10 og 11 paa Naturens Vegne at udlades i den fra alle Sider indelukkede Raadstuegaard. Slutteren tillod det og fulgte, til ydermere Betryggelse, selv med. Paa Tilbageveien gik han, som sædvanligt, bag efter dem, hvilket deres Anslag ogsaa var beregnet paa; men neppe vare begge Gavtyvene traadt ind af Døren, før de smækkede den i efter dem, slog Skaaden for og indspærrede saaledes Slutteren i sin egen befalingskreds. De ilede nu ad en aaben Udgang til Gaden, og bød i Forbigaaende Slutterens Kone, god Nat. Skomagersvenden er imidlertid strax igjen bleven paagreben; den Anden, som en Styrmand ogsaa allerede havde grebet i Trøien, slap ved at give ham en saadan Vinge, at han drattede til Jorden. "Lichtenberg eiede alle Hogarths Værker, men blev saa overløbet af Kunstelskere og Nysgierrige, at han overlod dem til det academiske Bibliothek. "Det gik mig - sagde Lichtenberg - som en Mand, der har en smuk Kone." Aalborg, den 1ste August 1825. Gaarsdagen var for denne Bye en sand Glædes- og Høitidsdag, den endnu kraftfulde og virksomme Olding, vor almindelig agtede Stiftsprovst Schierups Jubilæum. Allerede ved Solens Opgang bebudedes Dagens Høitidelighed ved ni Kanonskud, efter Foranstaltning af vor brave Havneinspekteur Brink, der ogsaa besørgede samme Salut ved Gangen til og fra Kirken samt da Selskabet og Aftenen skildtes ad. Flag vare fra Morgenstunden udhængte fra Frue Kirkes Taarn og vajede fra Skibene i Havnen. Alle vare i Bevægelse for at kappes om at vise Jubeloldingen deres Opmærksomhed og Hengivenhed. Gudstjenesten var bestemt her til Kl. 12, da Hans Høiærværdighed først glædede sin Landsbymeenighed NørreTranders med sin Nærværelse. Kl. 11 1/2 forsamledes i det dramatiske Selskabs Locale Hr. Kammerherre Stiftamtmand v. Moltke, Hr. Oberst v. Sames med alle det her garnisonerende 3die Jydske Jnfanterie-Regiments Officerer, Magistraten og alle Byens Embedsmænd, mange Embedsmænd og Venner fra Omegnen, især Præster, Stadshauptmand Kruse med alle Borgervæbningens Officerer, desuden en stor Mængde agtværdige Borgere baade af Budolphi og Frue Sogn. Da disse vare forsamlede, gik Man til Jubellærerens Huus, hvorfra han mellem Her Kammerherre Stiftamtmand v. Moltke og Herr Oberst v. Sames gik til Kirken gjennem den med Blomster bestrøede Gade under Klokkernes Ringning og Kanonernes Torden. J den smukt prydede Kirke modtoges det vistnoaf over 150 Hædersmænd bestaaende Følge med et skjønt Præludium fra Orgelet. Derpaa istemtes Palmen No. 5 af den evangeliske Psalmebog og derpaa No. 71, hvorpaa den residerende Capellan Herr Gad intimerede over P. 92, 13 16. Derpaa blev nedenstaaende af Pastor Henneberg forfattede Cantate afsjungen af den lærde Skoles, ved Herr Cantor Gregersen vel anførte og af mange Kunstnere accompagnerede, Disciple. Derpaa atter en Psalme, hvorpaa Jubeloldingen selv besteg Prædikestolen, og gav ved sin Tale et nyt Beviis paa den ham saa ejendommelige Kraft. Han fremstillede sit Livs forskjellige Tildragelser, hvilke han alle betragtede fra den religiøse Standpunkt, og takkede derfor med Hjertelighed og Varme Gud, som havde ledet Alt til det Bedste. Han sluttede med Tak til sin kjære Menighed og alle, med hvem han havde staaet eller stod i Forbindelse, blandt hvilke det inderlig glædede Enhver at høre nævne som Jubellærerens Velynder og Beskytter vor forrige Stiftamtmand Hans Exelence Herr Geheimeraad v. Moltke, hvis Minde her stedse vil blive i Alles Hjerter, fulde af Taknemmelighed og Ærefrygt for Hædersmanden.